sukhrobnurali/uzbek-legal-corpus huggingface dataset:
Mehnat organlari faoliyatini tashkil etishni takomillashtirish chora-tadbirlari toʻgʻrisida
(resolution, 2025-11-10)

Oʻzbekiston Respublikasi Prezidentining “Bandlik sohasida davlat siyosatini yanada takomillashtirish va mehnat organlari faoliyati samaradorligini tubdan oshirish chora-tadbirlari toʻgʻrisida” 2017-yil 24-maydagi PF-5052-son Farmonini hamda Oʻzbekiston Respublikasi Prezidentining “Oʻzbekiston Respublikasi Bandlik va mehnat munosabatlari vazirligi faoliyatini tashkil etish chora-tadbirlari toʻgʻrisida” 2017-yil 24-maydagi PQ-3001-son qarorini bajarish yuzasidan, shuningdek mehnat organlari faoliyatini yanada takomillashtirish maqsadida Vazirlar Mahkamasi qaror qiladi: 2. Oʻzbekiston Respublikasi Kambagʻallikni qisqartirish va bandlik vazirligi markaziy apparati, Qoraqalpogʻiston Respublikasi Kambagʻallikni qisqartirish va bandlik vazirligi, viloyatlar va Toshkent shahri kambagʻallikni qisqartirish va bandlik boshqarmalari xodimlariga mehnat organlari tizimida uzoq muddat ishlaganlik uchun har yilgi bir yoʻla toʻlanadigan mukofot belgilansin. Belgilab qoʻyilsinki, uzoq muddat ishlaganlik uchun har yilgi bir yoʻla toʻlanadigan mukofotni berish yil mobaynidagi ish yakunlariga koʻra, Xodimlar mehnatini ragʻbatlantirish va mehnat organlarining moddiy-texnika bazasini mustahkamlash jamgʻarmasi mablagʻlari hisobidan amalga oshiriladi. 3. Oʻzbekiston Respublikasi Milliy statistika qoʻmitasi Oʻzbekiston Respublikasi Kambagʻallikni qisqartirish va bandlik vazirligiga uning vakolatiga kiradigan masalalar yuzasidan zarur statistik maʼlumotlarni bepul taqdim etilishini taʼminlasin. 4. Oʻzbekiston Respublikasi Bandlik va mehnat munosabatlari vazirligi Vazirlik hayʼatining soni va tarkibiy roʻyxatini ikki hafta muddatda Oʻzbekiston Respublikasi Vazirlar Mahkamasiga tasdiqlash uchun kiritsin. 5. Vazirlar Mahkamasining “Mehnat organlari faoliyatini tashkil etishni takomillashtirish chora-tadbirlari toʻgʻrisida” 2016-yil 20-apreldagi 117-son qarori (Oʻzbekiston Respublikasi QT, 2016-y., 4-son, 26-modda) oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov zimmasiga yuklansin.
Oʻzbekiston Respublikasining Ispaniya Qirolligidagi elchixonasining shtat jadvalini tasdiqlash toʻgʻrisida
(resolution, 2024-08-30)

Oʻzbekiston Respublikasi va Ispaniya Qirolligi oʻrtasida siyosiy, savdo-iqtisodiy, moliyaviy-investitsiyaviy, turizm va madaniy-gumanitar sohalardagi ikki tomonlama va koʻp tomonlama hamkorlikni yanada faollashtirish maqsadida: 1. 2017-yilning 1-iyulidan boshlab Oʻzbekiston Respublikasining Ispaniya Qirolligidagi Elchixonasi shtat jadvaliga Elchixonaning birinchi kotibi lavozimini tugatish hisobiga Oʻzbekiston Respublikasining Favqulodda va Muxtor Elchisi, shuningdek, savdo-iqtisodiy masalalar boʻyicha maslahatchisi qoʻshimcha lavozimlari kiritilsin, mehnatga haq toʻlash fondi tegishli ravishda oʻzgartirilsin. 2. Oʻzbekiston Respublikasi Tashqi ishlar vazirligi Moliya vazirligi bilan birgalikda Oʻzbekiston Respublikasining Ispaniya Qirolligidagi Elchixonasi taʼminoti uchun 2017-yil uchun tasdiqlangan xarajatlar smetasiga belgilangan tartibda oʻzgartirishlar kiritsin. 4. Oʻzbekiston Respublikasi Moliya vazirligi shtatlar jadvalidagi oʻzgarishlarni hisobga olgan holda Oʻzbekiston Respublikasining Ispaniya Qirolligidagi Elchixonasi taʼminoti uchun xorijiy muassasalar taʼminoti uchun nazarda tutiladigan mablagʻlar doirasida mablagʻlar ajratilishini taʼminlasin. 5. Oʻzbekiston Respublikasi Prezidentining 2012-yil 3-dekabrdagi “Oʻmon Sultonligida Oʻzbekiston Respublikasining Elchixonasini taʼsis etish toʻgʻrisida”gi PQ-1872-sonli qarorining 3-ilovasi oʻz kuchini yoʻqotgan deb hisoblansin. 6. Mazkur qarorning ijrosini nazorat qilish Oʻzbekiston Respublikasi Prezidenti huzuridagi Xavfsizlik kengashi kotibi V. Maxmudov va Oʻzbekiston Respublikasi tashqi ishlar vaziri A. Komilov zimmasiga yuklansin.
Majburiy tartibda sertifikatlanadigan, Oʻzbekiston Respublikasi hududida ishlab chiqariladigan va unga olib kiriladigan mahsulotlar turlari roʻyxatiga oʻzgartirishlar kiritish haqida
(resolution, 2021-05-01)

Oʻzbekiston Respublikasi Prezidentining “Oʻzbekiston Respublikasini yanada rivojlantirish boʻyicha Harakatlar strategiyasi toʻgʻrisida” 2017-yil 7-fevraldagi PF-4947-son Farmonini bajarish yuzasidan Vazirlar Mahkamasi qaror qiladi: 1. Vazirlar Mahkamasining 2011-yil 28-apreldagi 122-son qarori (Oʻzbekiston Respublikasi QT, 2011-y., 4-son, 30-modda) bilan tasdiqlangan Majburiy tartibda sertifikatlanadigan, Oʻzbekiston Respublikasi hududida ishlab chiqariladigan va unga olib kiriladigan mahsulotlar turlari roʻyxatiga izoh matni quyidagi tahrirda bayon qilinsin: “* Mahsulotning muvofiqligini tasdiqlash muvofiqlikni deklaratsiyalash yoʻli bilan amalga oshirilishi mumkin. ** Muvofiqlikni tasdiqlash muvofiqlikni deklaratsiyalash yoki ishlab chiqaruvchi tomonidan faqat Oʻzbekiston Respublikasida ishlab chiqarilgan mahsulotlarning muvofiqligini maʼlum qilish yoʻli bilan amalga oshirilishi mumkin. *** Faqat oziq-ovqat sanoatida hamda farmatsevtika mahsulotlari va chorva mollari uchun ozuqa ishlab chiqarishda qoʻllaniladigan mahsulotlar. Muvofiqlikni tasdiqlash muvofiqlikni deklaratsiyalash yoʻli bilan amalga oshirilishi mumkin. **** Muvofiqlikni tasdiqlash faqat chetdan keltirilayotgan mahsulotlarga xorijiy mamlakatlarning akkreditatsiya qilingan sertifikatlashtirish organlari tomonidan berilgan muvofiqlik sertifikatlarini yoki muvofiqlik toʻgʻrisida deklaratsiyasini tan olish yoʻli bilan amalga oshirilishi mumkin”. 2. “Oʻzstandart” agentligi oʻzi qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — “Oʻzavtosanoat” AJ boshqaruvi raisi U.U. Rozukulov zimmasiga yuklansin.
Sut va sut mahsulotlarining xavfsizligi toʻgʻrisidagi umumiy texnik reglamentni tasdiqlash haqida
(resolution, 2025-09-02)

“Texnik jihatdan tartibga solish toʻgʻrisida”gi Oʻzbekiston Respublikasi Qonuniga muvofiq hamda sut va sut mahsulotlarining xavfsizligi yuzasidan yagona talablarni belgilash maqsadida Vazirlar Mahkamasi qaror qiladi: 1. Sut va sut mahsulotlarining xavfsizligi toʻgʻrisidagi umumiy texnik reglament ilovaga* muvofiq tasdiqlansin va rasmiy eʼlon qilingan kunidan boshlab oʻn sakkiz oy oʻtgandan keyin amalga kiritilsin. 2. “Texnik jihatdan tartibga solish toʻgʻrisida”gi Oʻzbekiston Respublikasi Qonuni talablariga muvofiq texnik reglamentlarning amalga kiritilishi munosabati bilan ularda koʻrsatib oʻtilgan mahsulotlar va xizmatlarni standartlashtirish boʻyicha ilgari qabul qilingan normativ hujjatlar majburiylik tusini yoʻqotishi va belgilangan tartibda qoʻllashning ixtiyoriylik tusiga ega boʻlishi maʼlumot uchun qabul qilinsin. 3. “Oʻzstandart” agentligi vakolatli davlat organlari bilan birgalikda ushbu qaror bilan tasdiqlangan Umumiy texnik reglament belgilangan tartibda amalga kiritilgan kundan boshlab sut va sut mahsulotlarining xavfsizligiga qoʻyiladigan majburiy talablarni belgilovchi standartlashtirish boʻyicha normativ hujjatlarni qoʻllashda majburiylik tusini bekor qilish va ixtiyoriylikni taʼminlash choralarini koʻrsin. 4. Oʻzbekiston Respublikasi Davlat veterinariya qoʻmitasi, “Oʻzbekoziqovqatxolding” XK, “Oʻzstandart” agentligi Oʻzbekiston milliy teleradiokompaniyasi bilan birgalikda aholi, davlat va xoʻjalik boshqaruvi organlari, tadbirkorlik faoliyati subyektlari tasdiqlangan Umumiy texnik reglamentning maqsadlari, mazmuni va uni qoʻllash tartibi toʻgʻrisida keng xabardor qilinishini taʼminlasinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — qishloq va suv xoʻjaligi vaziri Z.T. Mirzayev hamda Oʻzbekiston Respublikasi Bosh vazirining oʻrinbosari — “Oʻzavtosanoat” AJ boshqaruvi raisi U.U. Rozukulov zimmasiga yuklansin.
Oziq-ovqat mahsulotlariga tegib turadigan qadoqlarning xavfsizligi toʻgʻrisidagi umumiy texnik reglamentni tasdiqlash haqida
(resolution, 2025-02-26)

“Texnik jihatdan tartibga solish toʻgʻrisida”gi Oʻzbekiston Respublikasi Qonuniga muvofiq, oziq-ovqat mahsulotiga tegib turadigan qadoqlarning xavfsizligiga qoʻyiladigan yagona talablarni belgilash maqsadida Vazirlar Mahkamasi qaror qiladi: 1. Oziq-ovqat mahsulotiga tegib turadigan qadoqlarning xavfsizligi toʻgʻrisidagi umumiy texnik reglament ilovaga* muvofiq tasdiqlansin va rasmiy eʼlon qilingan kundan boshlab oʻn ikki oy oʻtgandan keyin amalga kiritilsin. 2. “Texnik jihatdan tartibga solish toʻgʻrisida”gi Oʻzbekiston Respublikasi Qonuni talablariga muvofiq texnik reglamentlar amalga kiritilgach, ularda koʻrsatilgan mahsulotlar va xizmatlarga doir ilgari qabul qilingan standartlashtirish boʻyicha normativ hujjatlar majburiylik xususiyatini yoʻqotishi va belgilangan tartibda qoʻllanilishda ixtiyoriylik kasb etishi maʼlumot uchun qabul qilinsin. 3. “Oʻzstandart” agentligi: vakolatli organlar bilan birgalikda ushbu qaror bilan tasdiqlangan Umumiy texnik reglament belgilangan tartibda amalga kiritilgan kundan boshlab oziq-ovqat mahsulotiga tegib turadigan qadoqlarning xavfsizligiga qoʻyiladigan majburiy talablarni belgilovchi standartlashtirish boʻyicha normativ hujjatlarni qoʻllashda majburiylik xususiyatini bekor qilish va ixtiyoriylikni taʼminlash choralarini koʻrsin. “Oʻzbekoziqovqatxolding” XK va Oʻzbekiston milliy teleradiokompaniyasi bilan birgalikda aholi, davlat va xoʻjalik boshqaruvi organlari, tadbirkorlik faoliyati subyektlari tasdiqlangan Umumiy texnik reglamentning maqsadlari, mazmuni va uni qoʻllash tartibi toʻgʻrisida keng xabardor qilinishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — “Oʻzavtosanoat” AJ boshqaruvi raisi U.U. Rozukulov hamda Oʻzbekiston Respublikasi Bosh vazirining oʻrinbosari — Oʻzbekiston Respublikasi qishloq va suv xoʻjaligi vaziri Z.T. Mirzayev zimmasiga yuklansin.
Oʻzbekiston Respublikasi hududiga olib kirishda import bojxona boji va qoʻshilgan qiymat soligʻidan ozod qilinadigan texnologik jihozlar roʻyxatiga oʻzgartirishlar va qoʻshimcha kiritish haqida
(resolution, 2021-12-03)

Oʻzbekiston Respublikasi Prezidentining 2007-yil 14-martdagi PF-3860-son “Ishlab chiqarishni modernizatsiyalash, texnik va texnologik qayta jihozlashni ragʻbatlantirishga oid qoʻshimcha chora-tadbirlar toʻgʻrisida”gi Farmonining 5-bandiga muvofiq, Oʻzbekiston Respublikasi Iqtisodiyot vazirligi, Moliya vazirligi, Tashqi savdo vazirligi va Davlat bojxona qoʻmitasi qaror qiladi: 1. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasining 2013-yil 15-fevraldagi 21, 16, 3-02, 01-02/8-44-son qarori (roʻyxat raqami 2436, 2013-yil 20-mart) (Oʻzbekiston Respublikasi qonun hujjatlari toʻplami, 2013-y., 12-son, 157-modda) bilan tasdiqlangan Oʻzbekiston Respublikasi hududiga olib kirishda import bojxona boji va qoʻshilgan qiymat soligʻidan ozod qilinadigan texnologik jihozlar roʻyxatiga ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 27-pozitsiya quyidagi tahrirda bayon etilsin: “ 27. 8429 (quvvati 200 ot kuchidan kam boʻlgan boshqa gusenitsali buldozerlar — 8429 11 009 0; kovshining hajmi 5 metr kubdan kam boʻlgan boshqa frontal bir kovshli yuk ortuvchilar — 8429 51 990 0, kovshi hajmi 2 metr kubdan kam boʻlgan boshqa gusenitsali ekskavatorlar — 8429 52 100 9, kovshi hajmi 5 metr kubdan kam boʻlgan boshqa toʻliq aylanma mashinalar — 8429 52 900 0 dan tashqari) Burilmaydigan va buriladigan agʻdargichli buldozerlar, greyderlar, rejalashtiruvchi oʻziyurar yoʻl katoklari ”. 2. 82-pozitsiya quyidagi tahrirda bayon etilsin: “ 82. 8704 10 102 0***, 8704 21 100 0, 8704 23 910 1, 8704 23 910 2, 8704 31 100 0 Yevro 3 va undan ortiq standartlarga mos keladigan 8705 (yuk koʻtarish qobiliyati 25 tn gacha boʻlgan avtokranlardan tashqari TIF TN kodi 8705 10 009 0) Yevro 3 va undan ortiq standartlarga mos keladigan Yuk tashish va maxsus maqsadlarga moʻljallangan motorli transport vositalari ”. 3. Quyidagi mazmundagi izoh bilan toʻldirilsin: “*** Ekologik klass standartlari qoʻllanilmaydi.”.
Xalqaro shartnomani tasdiqlash toʻgʻrisida
(resolution, 2017-07-05)

1. Oʻzbekiston Respublikasi Hukumati hamda Amerika Qoʻshma Shtatlari Hukumati oʻrtasida 2015-yil 3-aprel kuni Toshkent shahrida imzolangan xalqaro soliq qonunchiligi talablariga rioya qilishni yaxshilash va xorijiy moliya muassasalaridagi hisobraqamlarning soliq nazorati toʻgʻrisidagi Amerika Qoʻshma Shtatlari Qonunini amalga oshirish haqidagi Bitim tasdiqlansin. 2. Oʻzbekiston Respublikasi Tashqi ishlar vazirligi mazkur xalqaro shartnoma kuchga kirishi uchun zarur boʻlgan davlat ichki tartib-taomillari Oʻzbekiston Respublikasi tomonidan bajarilganligi toʻgʻrisidagi tegishli bildirishnomani yuborsin. 3. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirganidan keyin Oʻzbekiston Respublikasi majburiyatlari bajarilishi ustidan belgilangan tartibda nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Xoʻjalik yurituvchi subyektlarning bank hisobvaraqlaridan pul mablagʻlarini hisobdan chiqarish tartibi toʻgʻrisidagi yoʻriqnomaga oʻzgartirish va qoʻshimchalar kiritish haqida
(resolution, 2017-07-05)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni, Oʻzbekiston Respublikasi Prezidentining 2017-yil 29-maydagi PF-5059-son “Elektr energiyasi va tabiiy gaz yetkazib berish hamda isteʼmol qilish sohasida toʻlov intizomini yanada mustahkamlash, shuningdek, ijro ishi yuritish tizimini tubdan takomillashtirish chora-tadbirlari toʻgʻrisida”gi Farmoni hamda Oʻzbekiston Respublikasi Prezidentining 2017-yil 30-maydagi PQ-3016-son “Oʻzbekiston Respublikasi Bosh prokuraturasi huzuridagi Majburiy ijro byurosi faoliyatini tashkil etish toʻgʻrisida”gi qaroriga muvofiq Oʻzbekiston Respublikasi Markaziy banki Boshqaruvi, Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Markaziy banki Boshqaruvi, Moliya vazirligi va Davlat soliq qoʻmitasining 2011-yil 12-dekabrdagi 35/4, 82 va 2011-41-son qarori (roʻyxat raqami 2342, 2012-yil 15-mart) (Oʻzbekiston Respublikasi qonun hujjatlari toʻplami, 2012-y., 11-son, 127-modda) bilan tasdiqlangan Xoʻjalik yurituvchi subyektlarning bank hisobvaraqlaridan pul mablagʻlarini hisobdan chiqarish tartibi toʻgʻrisidagi yoʻriqnomaga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1-bandning uchinchi xatboshisidagi “sud ijrochilari” degan soʻzlar “davlat ijrochilari” degan soʻzlar bilan almashtirilsin. 2. 3-bandda: ikkinchi xatboshidagi “sud ijrochilari” va “Sud ijrochilari” degan soʻzlar tegishincha “davlat ijrochilari” va “Davlat ijrochilari” degan soʻzlar bilan almashtirilsin; toʻrtinchi xatboshidagi “sud ijrochilarining” degan soʻzlar “davlat ijrochilarining” degan soʻzlar bilan almashtirilsin; beshinchi xatboshidagi “sud ijrochilariga” degan soʻzlar “davlat ijrochilariga” degan soʻzlar bilan almashtirilsin. 3. 11-bandning oltinchi xatboshisidagi “sud departamenti organlari” degan soʻzlar “Oʻzbekiston Respublikasi Bosh prokuraturasi huzuridagi Majburiy ijro byurosi va uning hududiy tuzilmalari” degan soʻzlar bilan almashtirilsin. 4. 1-ilova quyidagi tahrirdagi 18 va 19-bandlar bilan toʻldirilsin: “18. 22634 — Tabiiy gazdan tushadigan pul mablagʻlarini jamlaydigan yagona maxsus hisobvaraq. 19. 22636 — Elektr energiyasidan tushadigan pul mablagʻlarini jamlaydigan yagona maxsus hisobvaraq.”.
Oʻzbekiston Respublikasi Prezidentining “Tadbirkorlik subyektlarini tekshirishni yanada qisqartirish va uning tizimini takomillashtirish chora-tadbirlari toʻgʻrisida” 2005-yil 5-oktabrdagi PF-3665-son Farmoniga oʻzgartirish kiritish toʻgʻrisida
(decree, 2018-07-28)

Oʻzbekiston Respublikasining Nazorat organlari faoliyatini muvofiqlashtiruvchi Respublika kengashi tarkibini maqbullashtirish va yangilash maqsadida: 1. Oʻzbekiston Respublikasi Prezidentining “Tadbirkorlik subyektlarini tekshirishni yanada qisqartirish va uning tizimini takomillashtirish chora-tadbirlari toʻgʻrisida” 2005-yil 5-oktabrdagi PF-3665-son Farmonining ilovasi matni ilovadagi tahrirda bayon qilinsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. Aripov A.N. — Oʻzbekiston Respublikasi Bosh vaziri, Kengash raisi Qoʻchkorov J.A. — Oʻzbekiston Respublikasi Bosh vazirining oʻrinbosari, Kengash raisi oʻrinbosari Parpiyev B.R. — Oʻzbekiston Respublikasi Davlat soliq qoʻmitasi raisi, Kengash raisi oʻrinbosari Abdukadirov R.V. — Oʻzbekiston Respublikasi Vazirlar Mahkamasi apparatining boshqaruvchisi Kasimov R.S. — Oʻzbekiston Respublikasi Prezidenti Davlat maslahatchisining birinchi oʻrinbosari Tashkiliy-kadrlar xizmati rahbari — Oʻzbekiston Respublikasi Prezidenti huzuridagi Davlat boshqaruvi akademiyasi rektori Samadov S.I. — Oʻzbekiston Respublikasi Prezidenti Davlat maslahatchisining oʻrinbosari lavozimi boʻyicha — Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakili Kurmanov A.A. — Oʻzbekiston Respublikasi Oliy Majlisi Senatining Xalqaro munosabatlar, tashqi iqtisodiy aloqalar, xorijiy investitsiyalar va turizm masalalari qoʻmitasi raisi Shadmanov A.X. — Oʻzbekiston Respublikasi Oliy Majlisi Qonunchilik palatasining Budjet va iqtisodiy islohotlar qoʻmitasi raisi Abdullayev I.B. — Oʻzbekiston Respublikasi Bosh prokurori Ikramov M.M. — Oʻzbekiston Respublikasi adliya vaziri Xodjayev B.A. — Oʻzbekiston Respublikasi moliya vaziri Saidova G.K. — Oʻzbekiston Respublikasi iqtisodiyot vaziri lavozimi boʻyicha �� Oʻzbekiston Respublikasi Vazirlar Mahkamasining Iqtisodiy rivojlantirish, tarkibiy oʻzgartirishlar, bank va moliya tizimlarini isloh qilish, erkin iqtisodiy zonalar va kichik sanoat zonalari faoliyatini muvofiqlashtirish masalalari yigʻma axborot-tahlil departamentining mudiri Nazarmuxamedov D.A. — Oʻzbekiston Respublikasi Ichki ishlar vazirining birinchi oʻrinbosari Gulyamov R.X. — Oʻzbekiston Respublikasi Milliy xavfsizlik xizmati raisining oʻrinbosari Saidaliyev S.S. — Oʻzbekiston Respublikasi Sogʻliqni saqlash vazirining oʻrinbosari, bosh Davlat sanitariya vrachi Ikramov A.I. — Oʻzbekiston Respublikasi Savdo-sanoat palatasi raisi Joʻrayev E.N. — Oʻzbekiston Respublikasi Davlat soliq qoʻmitasi Nazorat organlari faoliyatini muvofiqlashtirish boshqarmasi boshligʻi, Kengash kotibi.
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida
(resolution, 2025-12-16)

Ichki valyuta bozorining samarali faoliyat koʻrsatishi uchun zarur shart-sharoitlar yaratish maqsadida Vazirlar Mahkamasi qaror qiladi: 2. Vazirlar Mahkamasining “Valyuta bozorini yanada erkinlashtirish va almashtirish kurslarini birxillashtirish chora-tadbirlari toʻgʻrisida” 2003-yil 11-iyundagi 260-son qarori (Oʻzbekiston Respublikasi QT, 2003-y., 6-son, 43-modda) oʻz kuchini yoʻqotgan deb hisoblansin. 3. Oʻzbekiston Respublikasi Markaziy banki manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov zimmasiga yuklansin.
Bazaviy tarmoqlar korxonalari aktivlaridan samarali foydalanishga doir qoʻshimcha chora-tadbirlar toʻgʻrisida
(resolution, 2021-05-05)

Iqtisodiyotning bazaviy tarmoqlari korxonalarining ixtisosli boʻlmagan va foydalanilmayotgan aktivlaridan samarali va maqsadli foydalanish maqsadida Vazirlar Mahkamasi qaror qiladi: 1. “Oʻzbekneftgaz” MXK, “Oʻzbekenergo” AJ va “Oʻzkimyosanoat” AJ tomonidan Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari bilan birgalikda ixtisosli boʻlmagan korxonalar mavjudligi, shuningdek bazaviy tarmoqlar korxonalaridagi foydalanilmayotgan ishlab chiqarish maydonlari va obyektlar yaxlit xatlovdan oʻtkazilganligi va shu asosida ulardan bundan buyon samarali foydalanishga doir takliflar ishlab chiqilganligi maʼlumot uchun qabul qilinsin. 2. Quyidagilar: ommaviy savdolarda xususiy mulkka sotiladigan obyektlar va xoʻjalik jamiyatlari ulushlari roʻyxati 1-ilovaga* muvofiq; mahalliy ijro etuvchi hokimiyat organlariga davlat mulki sifatida operativ boshqarish uchun bepul beriladigan, shuningdek keyinchalik ulardan samarali foydalanish uchun boshqa tashkilotlarga mulk qilib beriladigan obyektlar roʻyxati 2-ilovaga* muvofiq tasdiqlansin. Bunda mahalliy ijro etuvchi hokimiyat organlariga davlat mulki sifatida operativ boshqarish uchun beriladigan obyektlardan foydalanish va ularni saqlab turish xarajatlari 2018-yilda Oʻzbekiston Respublikasi Davlat budjetining xarajatlar qismiga kiritilishi belgilansin. 3. Oʻzbekiston Respublikasi Iqtisodiyot vazirligi, Moliya vazirligi, Davlat soliq qoʻmitasi, Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, “Oʻzbekneftgaz” MXK va “Oʻzbekenergo” AJning 3-ilovaga* muvofiq roʻyxat boʻyicha foydalanilmayotgan asosiy vositalar va obyektlarni belgilangan tartibda ikki yil muddatga konservatsiya qilish toʻgʻrisidagi taklifi qabul qilinsin. 4. Belgilansinki, konservatsiya qilish boʻyicha tadbirlar, konservatsiya qilingan asosiy vositalar va obyektlarni qoʻriqlash balansda saqlovchi tashkilotlarning oʻz mablagʻlari hisobiga taʼminlanadi. Konservatsiya qilish ishlab chiqarish hajmlari pasayishiga olib kelmasligi maʼlumot uchun qabul qilinsin. 5. “Oʻzbekneftgaz” MXK, “Oʻzbekenergo” AJ va “Oʻzkimyosanoat” AJ: Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi bilan birgalikda ushbu qarorning 1-ilovasiga kiritilgan obyektlarni va xoʻjalik jamiyatlari ulushlarini baholash va ommaviy savdolarga qoʻyish jadvallarini oʻn kun muddatda tasdiqlasinlar; ushbu qarorga 2-ilovada koʻrsatilgan obyektlarni qoldiq balans qiymat boʻyicha ulardan keyinchalik samarali foydalanish uchun bir oy muddatda tegishli mahalliy ijro etuvchi hokimiyat organlariga va boshqa tashkilotlarga bepul bersinlar. 6. Oʻzbekiston Respublikasi Hukumatining 4-ilovaga* muvofiq ayrim qarorlariga oʻzgartirishlar kiritilsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari J.A. Qoʻchqorov va Gʻ.I. Ibragimov zimmasiga yuklansin.
Toshkent davlat yuridik universiteti bakalavriatiga xorijiy fuqarolarni qabul qilish toʻgʻrisidagi ariza shaklini tasdiqlash haqida
(order, 2017-06-29)

Oʻzbekiston Respublikasi Vazirlar Mahkamasining 2017-yil 2-iyundagi 347-son “Toshkent davlat yuridik universitetida kadrlar tayyorlash tizimini yanada takomillashtirish chora-tadbirlari toʻgʻrisida”gi qaroriga muvofiq buyuraman: 1. Toshkent davlat yuridik universiteti bakalavriatiga xorijiy fuqarolarni qabul qilish toʻgʻrisidagi ariza shakli ilovaga muvofiq tasdiqlansin. 2. Mazkur buyruq davlat roʻyxatidan oʻtkazilsin va Idoraviy normativ-huquqiy hujjatlarni davlat roʻyxatidan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Huquqiy targʻibot va axborot boshqarmasi ushbu idoraviy normativ-huquqiy hujjatning “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruqning ijrosini nazorat qilish vazirning birinchi oʻrinbosari N. Joʻrayev zimmasiga yuklansin. Mazkur shakl Oʻzbekiston Respublikasi Oliy va oʻrta maxsus taʼlim vazirligi hamda Toshkent davlat yuridik universiteti bilan kelishilgan.